สมาคมผู้ผลิตข่าวออนไลน์ จัดอบรมเชิงปฏิบัติการ ผู้ผลิตข่าวดิจิทัลรุ่นเยาว์ รุ่น 5
วันนี้ (21 ส.ค.2563) ผู้สื่อข่าวรายงานว่า สมาคมผู้ผลิตข่าวออนไลน์ (SONP) จัดอบรม โครงการ อบรมเชิงปฏิบัติการผู้ผลิตข่าวดิจิทัลรุ่นเยาว์ รุ่นที่ 5 ฟรี สำหรับนิสิตนักศึกษาระดับอุดมศึกษาทั่วประเทศ ระหว่างวันที่ 10-13 ก.ย.2563 ณ ศูนย์ประชุมอุทยานวิทยาศาสตร์ประเทศไทย จ.ปทุมธานี สำหรับโครงการนี้ได้รับการสนับสนุนหลักจาก บริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือดีแทค ศูนย์เทคโนโลยีอิเล็กทรอนิกส์และคอมพิวเตอร์แห่งชาติ (เนคเทค)โครงการเชิงปฏิบัติการผู้ผลิตข่าวดิจิทัลรุ่นเยาว์ รุ่นที่ 5 หรือ Young Digital News Providers นั้นเป็นโครงการอบรมสำหรับนิสิตนักศึกษาจากสถาบันการศึกษาระดับอุดมศึกษาทั่วประเทศ สาขานิเทศศาสตร์ หรือวารสารศาสตร์ สาขาประชาสัมพันธ์หรือสื่อสารการตลาด สาขาการออกแบบสื่อดิจิทัล สาขาเทคโนโลยีสารสนเทศ หรือสาขาที่เกี่ยวข้อง ตั้งแต่ชั้นปีที่ 2 ขึ้นไป เพื่อเรียนรู้ทุกมิติของการผลิตข่าวบนโลกดิจิทัล อาทิ ทิศทางในการนำเสนอข่าวสารและพฤติกรรมของผู้บริโภคยุคดิจิทัล การใช้เครื่องมือบนเครือข่ายสังคมออนไลน์อย่างมีประสิทธิภาพการนำเสนอในรูปแบบมัลติมีเดีย เรียนรู้จริยธรรมการนำเสนอข่าวที่ถูกต้องและเหมาะสม การวางแผนการตลาดและประชาสัมพันธ์เว็บไซต์ข่าว การสร้างสรรค์และออกแบบเว็บไซต์ข่าวให้น่าสนใจ รวมถึงสร้างแรงบันดาลใจ เปิดมุมมอง และความคิดสร้างสรรค์ให้กับนิสิต นักศึกษา อีกทั้งจัดให้มีการประกวด เว็บไซต์ข่าวฝึกปฏิบัติยอดเยี่ยม ระดับอุดมศึกษา โดยให้นิสิต นักศึกษาส่งผลงานจริงเข้าประกวดหลังจากได้ฝึกอบรมไปแล้ว ก่อนที่จะก้าวไปสู่การทำงานอย่างมืออาชีพสำหรับนักศึกษาที่สนใจสมัครเข้าร่วมอบรมโครงการ สามารถส่งใบสมัคร หรือสอบถามรายละเอียดเพิ่มเติมได้ที่ คุณธัญฉัต วจีเกษม โทรศัพท์ 081 700 2601 อีเมล์ SonpAssociation@gmail.com เปิดรับสมัคร ตั้งแต่วันที่ 21-28 ส.ค.2563 โดยจะประกาศผลผู้มีสิทธิเข้าร่วมอบรม ในวันที่ 31 ส.ค.2563 หน้าเว็บไซต์ www.sonp.or.th และ https://www.facebook.com/SONPThai/
สมาคมผู้ผลิตข่าวออนไลน์ จัดอบรมโครงการ อบรมเชิงปฏิบัติการผู้ผลิตข่าวดิจิทัลรุ่นเยาว์ รุ่นที่ 5 ฟรี สำหรับนิสิตนักศึกษาระดับอุดมศึกษาทั่วประเทศ ระหว่างวันที่ 10-13 ก.ย.2563
สมาคมผู้ผลิตข่าวออนไลน์,ผู้ผลิตข่าวดิจิทัลรุ่นเยาว์,อบรมเชิงปฏิบัติการ